W'kloof: 'Les is nie geleer nie' | Netwerk24
Djokovic-hemp vir Covid-19-verligting haal R34 000
'n Speelhemp van Novak Djokovic (die wêreld se voorste speler) met sy handtekening daarop, het R34 000 opgelewer vir Suid-Afrikaanse tennisafrigters in nood.
Van Boishaai tot Haai vir Reyneke
Skolerugby, nes ander sportsoorte is deur die Covid-19-pandemie geplettervat, maar die voorste provinsies het lankal hul huiswerk gedoen oor beskikbare talent en is tans fluks besig met inkopies.
Groen lig vir boks in Amerikaanse dobbelstad
Nevada se sportowerhede het die groen lig gegee dat twee bokstoernooie volgende maand in die dobbelstad Las Vegas gehou word.
Dele van JHB kry dalk daagliks beurtkrag
City Power waarsku dat hy daagliks beurtkrag in sekere dele van Johannesburg sal moet toepas as inwoners nie hul kragverbruik verlaag nie.
Plan vir infrastruktuur dalk gou bekend
Suid-Afrika wil nagenoeg R350 miljard vir infrastruktuurprojekte leen.
Minder polisse in April verkoop – Old Mutual
Old Mutual het in April – toe SA onder die strengste vlak van inperking was – tussen 50% en 90% minder lewensversekering in sy verskillende afdelings as 'n jaar gelede verkoop.
Harry Potter-skrywer reik gratis kinderboek uit
Aanhangers van J.K. Rowling, die skrywer van die Harry Potter-reeks, se dag is gemaak toe sy onverwags op haar webwerf aankondig sy het weer haar hand aan 'n kinderboek gewaag.
Innibos Digitaal help kunstenaars met 'n inkomste
Terwyl die Standard Bank Innibos Kunstefees in Mbombela tot Desember uitgestel is, hou dié fees in Junie 'n digitale kunstefees om kunstenaars se inkomste aan te vul.
W'kloof: 'Les is nie geleer nie'
Deur Christiaan du Plessis 03 Julie 2019 22:24
Die "smousery" met oudpres. Jacob Zuma en ander se name destyds met die landing van die Gupta-bruilofstraler op die Waterkloof-lugmagbasis het ernstige skade aan die land aangerig.
"As 'n staatsamptenaar was ek ontsettend verleë," het Nonkululeko Sindane, voormalige direkteur-generaal (DG) van justisie en staatkundige ontwikkeling, Woensdag in haar getuienis voor die kommissie van ondersoek na staatskaping onder leiding van adjunkhoofregter Raymond Zondo gesê.
"Ek was verleë oor hoe dit moontlik was dat mense wat nie Suid-Afrikaners is nie, op 'n strategiese plek geland het vir 'n troue. Ek het gevoel, hoe kon ons nie hierdie ding sien kom het nie . . .
"Wanneer nasionale hulpbronne op hierdie vlak misbruik word, is dit 'n skok. Want mense word afgedank vir die kleinste dingetjies. Ek is vandag steeds teleurgesteld, soos destyds. As die media nie dit uitgevind het nie, sou dit aangegaan het en niemand sou daarvan geweet het nie."
Sindane het verwys na die ondersoek daarna waarby sy betrokke was. Dit is gedoen deur die interdepartementele groep belas met justisie, misdaadvoorkoming en veiligheid.
Sy het gesê die voorval het die regering geruk soos wat sy nog nooit voorheen ervaar het nie. Sy het nog nooit so 'n reaksie aanskou nie.
"Ek was nog nooit op vergaderings waar daar so baie senior amptenare in een vertrek was wat net een ding bespreek het nie."
Sy het gesê een van hul aanbevelings was dat naamsmousery uitgeroei moet word.
"Die staatsdiens moet iets doen om die kwessie te takel, want dit is gevaarlik vir die regering en die land."
Sy het gesê daar is destyds bevind die name wat misbruik is om die landing toegelaat te kry, was onder andere dié van Ben Martins (toe minister van vervoer), Nosiviwe Mapisa-Nqakula (toe minister van verdediging) en "Nommer Een".
Sy het getuig daar kon destyds geen bewys gevind word dat Zuma (vermoedelik Nommer Een) enige aandeel gehad het aan die sage nie.
Sy wou self met Zuma praat, maar die DG in die presidensie het gesê dis nie moontlik nie en hy sal self vrae beantwoord.
Sy het gesê Bruce Koloane, destyds die protokolhoof in Zuma se kantoor, het die term "Nommer Een" sowel as die name van die ministers in die presidensie gebruik om amptenare te oorreed om die landing te magtig.
Die verslag het getoon die Indiese hoë kommissie, Koloane en lt.kol. Christine Anderson was vir die magtiging verantwoordelik. Aanklagte is later teen Anderson laat vaar, maar Koloane het skuld beken aan 'n oortreding van die weermag se verdedigingskode. Hy is later bevorder tot ambassadeur in Nederland.
"Het ons iets daaruit geleer? Ek sou sê ons kon iets geleer het as daar opgetree is," het Sindane gesê. Baie glo dat niemand ooit werklik verantwoordelik gehou is nie. "Die werklikheid is as ons as publiek nie kwaad genoeg is nie, gebeur niks nie."
Sindane is gevra oor Jacques Pauw se boek The President's Keepers waarin beweer word sy is beloon vir haar verslag waarin Zuma verontskuldig is.